Ingá-Máret Gaup-Juuso

Ingá-Máret Gaup-Juuso (š. 1978 Käresavvoon, Suomâ) lii tavesämmilâš lávloo, jyeigee, čaittâleijee já puásuiolmooš Iänuduv Käresavonist Suomâ peln. Ive 2019 sun poorgâi meid läänijyeigen Tromsa läänist oovtâst Niko Valkeapääin.

 Eellim 
Gáijjot Piera Ándde-Ovllá Ingá-Máret šoodâi ive 1978 Käresavonist, Suomâst. Suu eeči Ántte-Ovllá Juuso lii sämmilâš Iänuduvvâst Suomâ peln, já suu enni Kristen Ellen Gaup-Juuso lii sämmilâš Kuovdâkiäinust Taažâ peln. Ingá-Máretist láá uábbi, Ellen Margaret, já kyehti viiljâ, Per-Ailu já Andte. Andte lâi vuossâmuš sämmilâš Big Brother Suomâ -tuotâ-TV- rááiđust, ko sun uásálistij ive 2014 kiišton. Sun meid vuoitij ive 2014 kišto.

Gaup-Juuso valmâštui filosofia kandidaatin válduamnâsin sämikielâ já -kulttuur. Sun lii luuhâm meid ärbitiäđu já šoddâdemtiettuid Säämi ollâškoovlâst.

 Karrieer 

 Muusik 
Kuovâmáánust 2015 Gaup-Juuso vuoitij Sámi Grand Prix semifiinaal Suomâ peln Hiätást pittáin Elle-Magreda Gaup Juuso. Pittá lii suu uábi  vuossâmuš juáigus. Vuáitu tiet sun peesâi njuolgist cuáŋuimáánu finalân Kuovdâkiäinust. Pessijâšlávurduv Gaup-Juuso uásálistij Sámi Grand Prix -fiinaal juoigâmuásán siämmáin pittáin. Sun ij vuáittám, mut lâi nubben.

Siämmáá ive kiđđuv Gaup-Juuso seervâi Luohtemohkit-juávkun. Juávhu jyeigeeviiđâs — Charlotta Kappfjell, Gaup-Juuso, Berit Alette Mienna, Øystein Nilssen já Lars-Ánte Kuhmunen — lávdástii ive 2015 Riddu Riđđu -muusikfestivaalist.

Ive 2016 Gaup-Juuso oovtâst taažâ musikkár já šuoŋârähtee Patrick Shaw Iversenáin vuáđudij muusikjuávhu Tundra Electro. Sun lii juávhu lávloo já jyeigee.  

Ive 2018 Ijâttes ijjâ -muusikfestivaalist Gaup-Juuso juoigâi Sajosist Juáigus já Suõmmkar -konsertist ehidispeeivi oovtâst Berit Alette Miennain, Ingá Elisá Påve Idivuomain já Hildá Länsmanáin.  Maŋeláhháá ehidist sun juoigâi meid olgoläävdi alne jieijâs muusikjuávhoin Tundra Electro.

Ive 2022 Gaup-Juuso uásálistij Sámi Grand Prix -kiišton, taan keerdi lávlumuásán. Sun peesij lávlumuási kollefinalân pittáin Dovdameahttumii. Finalist sun vuoitij muusikjuávhu SOÁ já te vuoitij ive 2022 Sámi Grand Prix lávlumuási.

 Palhâšumeh 
Ive 2016 sun vuoitij Larin Paraske -kulttuurpalhâšume.

Diskografia
 Studioalbumeh 
 2020 – Eanan Gamáda/Earth Shaking muusikjuávhoin Tundra Electro
 2026 – Davvi Oktavuohta/Pohjoinen yhteys muusikjuávhoin Oulu All Star Big Bandáin

 Nurâldâhskiäruh 
 2005 – Davvi Jienat, pitáiguin Ellon Elle, Gáijot Ásllat já Vilgon Iŋgá
 2016 – Sámi Grand Prix 2014 & 2015, pittáin Elle-Magreda Gaup Juuso
 2022 – Sámi Grand Prix 2022, pittáin Dovdameahttumii

Fáádást eres soojijn

 Käldeeh 

*